open-index/open-wikipedia-markdown huggingface dataset:
Patamäki

**Patamäki** () on maalaiskunta ja sen keskuskylä Leningradin alueen Hatsinan piirissä Venäjällä. Se sijaitsee Inkereenjoen varrella 18 kilometriä maanteitse Hatsinasta koilliseen. Kylässä on 2&nbsp;300 ja kunnassa 6&nbsp;000 asukasta (vuonna 2012).

## Maantiede ja asutus
Patamäen kunnan pinta-ala on 69 neliökilometriä. Se rajoittuu idässä Hatsinan piirin Kommunarin, etelässä Susaninan ja Novyi Svetin ja lännessä Verevän kuntiin sekä pohjoisessa Pietarin kaupungin Puškinin piiriin. Pinta-alasta 74,6 % on maatalousmaata, 16,1 % asuinaluetta, 7,4 % metsää ja 1,6 % vesistöjä.

Kunta sijaitsee Inkerin ylängön ja Nevan alangon siirtymäalueella. Seudulla virtaavat Inkereenjoki ja Venjoki. Hyötykaivannaisiin kuuluvat hiekka, sora, turve ja dolomiitti.
 
Keskuskylän lisäksi kuntaan kuuluu Luukkasin (ven. *Lukaši*) taajama ja 15 kylää: Anttila (*Antelevo*), Hartikaisi eli Marinova (*Marjino*), Korpikylä (*Korpikjulja*), Montila (*Mondelevo*), Nikkasi eli Väärälä (*Vjarlevo*), Pienlopotti (*Pokrovskaja*), Poritsa (*Poritsy*), Poru (*Bor*), Pukkila eli Koprala (*Kobralovo*), Repola (*Reppolovo*), Ruussova (*Russolovo*), Saklina (*Šaglino*), Saksala eli Suuri-Selkelevä (*Bolšoje Sergelevo*), Vekkilä (*Vekkelevo*) ja Vähikkälä (*Vjahtelevo*). Toiseksi suurin asutuskeskus on 1&nbsp;500 asukkaan Luukkasi. Kunnan alueella sijaitsee viisi puutarhapalsta-aluetta. Kesäaikaan asukasmäärä nousee yli yhteentoista tuhanteen.

## Historia
Ennen toista maailmansotaa seudulla asui etupäässä inkerinsuomalaisia venäläistä Pienlopotin kylää lukuun ottamatta. Luterilaiset kuuluivat Venjoen seurakuntaan.

## Liikenne, talous ja palvelut
Patamäen kautta kulkee Kraasselan, Hatsinan ja Pavlovskin välinen maantie. Kunnasta on linja-autoyhteydet Pietariin, Hatsinaan, Pavlovskiin ja Kommunariin. Sen itä- ja länsipuolitse kulkevat Pietarista etelään johtavat rautatiet. Korpikylän eteläpuolella on harrastajalentäjien käyttämä lentokenttä.

Seudun perinteinen pääelinkeino on maatalous. Tärkein maatalousyritys on maitoa, viljaa, perunaa ja vihanneksia tuottava Slavjanka-M. Luukkasissa toimii muuntaja-automatiikkaa ja sähkökaapelia valmistava Sevzapmontažavtomatikan tehdas. Valtaosa työvoimasta työskentelee Puškinissa, Pavlovskissa, Hatsinassa ja Pietarissa.

Keskuskylän palveluihin kuuluvat lastentarha, kirjasto, lääkintäasema ja posti. Luukkasissa toimii koulu, entisen lastentarhan rakennukseen sijoitettu kulttuurikeskus ja lääkärin vastaanotto.

## Nähtävyydet ja matkailu
Kunnassa on neljä toisen maailmansodan muistomerkkiä. Matkailupalveluja ei ole.

## Lähteet
* 

### Viitteet

## Aiheesta muualla
* Patamäen kunnan sivusto
Mirdat I

**Mirdat I** eli **Mithridates I** () oli Iberian (eli Georgian itäosan Kartlin) kuningas ensimmäisellä vuosisadalla. Hänen hallinnostaan todistaa epigrafinen materiaali. Cyril Toumanoff on ehdottanut hänen valtakaudekseen vuosia 58–106. 

Kaksi Armazista esiin kaivettua kirjoitusta, joista toinen on kaksikielinen arameaksi ja kreikaksi kirjoitettu ja toinen kreikankielinen, kertovat Mithridateen (Mirdatin) olleen "suuren kuningas" Pharasmaneen (Parsmanin) poika. Kirjoituksen Pharasmanes on ilmeisesti sama henkilö kuin Iberian hallitsija Pharasmanes, josta Tacitus kertoo teoksessaan *[[Annales]]*. Kreikankielinen piirtokirjoitus kutsuu Mithridatesta "caesareiden ystäväksi" ja "Roomaa rakastavien iberialaisten" kuninkaaksi. Siinä kerrotaan myös, että Rooman keisari Vespasianus linnoitti Armazin Iberian kuninkaan puolesta vuonna 75.
  
Keskiaikaiset georgialaiset kronikat eivät mainitse Mithridatesta. Ne kertovat sen sijaan Kartamin (Kardzam) ja Bartomin (Bratman) yhteishallinnosta, samaan aikaan kun Vespasianuksen aiheuttama Jerusalemin tuho vuonna 70 toi Iberiaan juutalaisia pakolaisia. Kronikoiden mukaan heitä seurasivat heidän poikansa Parsman ja Kaos ja pojanpoikansa Azork ja Armazel. Useat nykytutkijat, kuten Cyril Toumanoff, pitävät Iberian diarkiaa puhtaana legendana ja "epämuodostuneena muistona Mithridates I:n historiallisesta hallituskaudesta". Kuningaspareista professori Giorgi Melikišvili on pitänyt "Azorkia" Mithridateen mahdollisena paikallisena nimenä ja "Armazelia" maantieteellisenä epiteettinä, joka georgiaksi tarkoittaa "Armazista".

Roomassa on kolmas kreikankielinen kaiverrus, Amazaspin hautakirjoitus. Hänet nimetään Iberian kuningas Mithridateen veljeksi. Kaiverruksessa kerrotaan Amazaspin kuolemasta Nisibiksessä hänen osallistuessaan keisari Trajanuksen Parthian-sotaretkelle vuosina 114–117.

Jotkut nykytutkijat ovat liittäneet Mithridates I:n kuningas Flavius Dadekseen, joka tunnetaan yhdestä kreikankielisestä kirjoituksesta Armazista löydetyn suuren hopea-astian pohjan reunalla. Astia kuului rikkaaseen roomalaisajan hautakammioon, joka tunnetaan "Bersoumaksen hautana" korkea-arvoisen Bersoumas-nimisen henkilön mukaan. Kirjoituksen mukaan kuningas Flavius Dades antoi astian hänelle. Flavius Dadesta ei mainita kirjallisessa georgialaisessa perinteessä ja hän vaikuttaa olleen ainoa Iberian hallitsijasuvusta tunnettu roomalaisnimi, mikä on ilmeisesti osoitus siitä, että hän oli Rooman kansalainen. Kysymys kuninkaan tunnistamisesta ja hänen asemastaan Iberian hallitsijasuvussa on jäänyt ongelmalliseksi.

## Lähteet
Ida Marcussen

**Ida Marcussen** (1. marraskuuta 1987 Kristiansand, Norja) on norjalainen seitsenottelija, joka edustaa seuratasolla Våg IK:ta. Aikaisemmin Marcussen edusti kotikaupunkinsa Kristiansands IF:ää vuoteen 2006 asti.

## Ura
Marcussen sijoittui kuudenneksi vuoden 2005 junioreiden EM-kisoissa ja voitti hopeaa Pekingin junioreiden maailmanmestaruuskisojen seitsenottelussa vuonna 2006. Hän sai yhteensä 6020 pistettä, mikä jäi 65 pisteen päähän Norjan ennätyksestä. Vuonna 2007 Marcussen osallistui ensimmäisiin aikuisten arvokisoihinsa Osakan maailmanmestaruuskilpailuissa, jossa hänen ensimmäinen kisapäivänsä meni heikosti, mutta toisen päivän päätteeksi Marcussen nousi yhdenneksitoista. Hän keräsi yhteensä 6226 pistettä rikkoen samalla vanhan Norjan ennätyksen.

Marcussen sijoittui 21:nneksi Pekingin olympialaisissa 2008, 25:nneksi Berliinin MM-kilpailuissa 2009, 14:nneksi Barcelonan EM-kilpailuissa 2010, 11:nneksi Pariisin sisäratojen EM-kilpailuissa 2011 ja 20:nneksi Daegun MM-kilpailuissa 2011. Hän oli yhdeksäs Helsingin EM-kilpailuissa 2012, 28:s Lontoon olympialaisissa 2012, 18:s Moskovan MM-kilpailuissa 2013, 18:s Zürichin EM-kilpailuissa 2014 ja 25:s Pekingin MM-kilpailuissa 2015.

## Henkilökohtaiset ennätykset
* 100 metrin juoksu – 12,15 s (2005)
* 200 metrin juoksu – 24,57 s (2006)
* 800 metrin juoksu – 2.09,74 min (2013)
* 100 metrin aitajuoksu – 13,96 s (2011)
* Korkeushyppy – 174 cm (2010)
* Pituushyppy – 647 cm (2007)
* Kuulantyöntö – 13,96 metriä (2008)
* Keihäänheitto – 52,95 metriä (2008)
* Seitsenottelun pisteet – 6226 (2007)
* Viisiottelun pisteet – 4283 (2011)

## Lähteet
* 
### Viitteet

## Aiheesta muualla
* ESPN - Ida Marcussen
* The-Sports.org
* Ida Marcussen Pekingin Olympiasivuilla
Keski-Savon Paterin joukkue 2007–2008

**[[Keski-Savon Pateri]] pelasi** kaudella 2008 1-sarjassa peräti seitsemän ulkomaalaispelaajan voimin. He nostivat joukkueen takaisin SM-liigaan, mutta joukkue herätti suurta kohua. Lopulta Suomen Lentopalloliitto päätti tehdä ulkomaalaispelaajarajoituksen 1-sarjaan kaudesta 2009 eteenpäin.

## Joukkue
Onnenpyörä (albumi)

**Onnenpyörä** on Sielun Veljien mini-LP, joka sisältää covereita. Yhtye esiintyy levyllä salanimillä Leputation Of The Slaves, Pimpline & The Defenites, Kullervo Kivi ja Gehanna-yhtye ja Adolf Und Die Freie Scheisse. 

Remasteroitu CD-versio ilmestyi vuonna 2005 ja se sisältää bonuskappaleina Leputation of the Slavesin singlen ”I will stay” / ”Bye bye love” vuodelta 1986 sekä Kullervo Kivi ja Gehanna -yhtyeen esittämät ”Vippaa mulle viitonen” ja ”Kulkurin iltatähti”, jotka on julkaistu myös ''Musta laatikko'' -levyllä.

Levyn LP-versiolla ”Shimmy Shimmy Kokobop” on toisena ja ”Kolmatta linjaa takaisin” kolmantena kappaleena, joskin levyn kannessa kappalejärjestys on sama kuin CD:n kannessa. Lisäksi LP-versiossa useimpien kappaleiden alussa kuuluu onnenpyörän pyöritysääntä. 

## Kappaleet
# 
# 
# 
# 
# 
# 
# 
# 

## Aiheesta muualla
*SIELUN VELJET - ONNENPYÖRÄ
Sebastián Eguren

**Sebastián Eguren Ledesma** (s. 8. tammikuuta 1981 Montevideo) on uruguaylainen jalkapalloilija, joka edustaa Espanjan Primera Divisiónissa pelaavaa Sporting Gijónia, jonne hän siirtyi ruotsalaisesta AIK:sta vuonna 2010. Hän on edustanut myös muun muassa Rosenborgia, Hammarbytä ja Villarrealia. Eguren on pelipaikaltaan niin sanottu box-to-box-tyyppinen keskikenttäpelaaja, mikä tarkoittaa, että hänen tehtävänään on osallistua aktiivisesti sekä hyökkäyksiin että puolustukseen.

## Lähteet
* http://www.villarrealcf.com
Graswerth

**Graswerth** on asumaton Reinjoen saari Mayen-Koblenzin piirikunnassa, Rheinland-Pfalzin osavaltiossa, Saksassa. Saari on kaksi kilometriä pitkä ja se on saavutettavissa vain veneellä. Graswerth on luonnonsuojelualue, sillä saarella elää useita harvinaisia lintulajeja. Saaren yli kulkee Bendorfer Brücken silta. 

Graswerth muodostaa yhdessä Niederwerthin saaren kanssa Niederwerthin kunnan.
Bendorfer Brücke

**Bendorfer Brücke** (oik. **Rheinbrücke Bendorf**), on Bundesautobahn 48:n Reinin ylittävä silta Sankt Sebastianin ja Bendorfin välillä. Silta on avattu 16. elokuuta 1965 kolmen vuoden rakennusajan jälkeen ja sen on suunnitellut saksalainen rakennusinsinööri Ulrich Finsterwalder. Silta ylittää Reinin ja Niederwerthiin kuuluvan Graswerthin saaren. Silta oli aikansa maailman pitkäjännevälisin jännebetonisilta ja on edelleen Saksan pisin. 7-aukkosien kotelopalkkisillan pääjänne on 208 metriä ja sillan kokonaispituus on 1&nbsp;029 metriä.

## Lähteet
David Hetemäki

**David William Hetemäki** (26. joulukuuta 1890 Multia – 20. tammikuuta 1964) oli suomalainen jääkärieverstiluutnantti. Hänen vanhempansa olivat maanviljelijä Kustaa Hetemäki ja Vilhelmiina Saarinen. Hänet vihittiin avioliittoon vuonna 1923 lääketieteen lisensiaatti Elna Hedvig Lehtosen (s. 1895) kanssa, perheeseen syntyi kaksi poikaa. David Hetemäki oli Päiviö Hetemäen setä ja Elsi Hetemäki-Olanderin appi. 

## Opinnot
Hetemäki kävi kaksi luokkaa Jyväskylän lyseota ja Jyväskylän kaupungin kauppakoulun sekä 1 lukukauden Tampereen kauppaopistoa. Kahdeksannen luokan hän suoritti yksityisoppilaana Helsingin suomalaisessa lyseossa vuonna 1926. Hän suoritti Kapteenikurssin vuonna 1926 ja sotilashallinnollisten kurssien 1. jakson vuonna 1927 ja 2. jakson vuonna 1930.

## Jääkäriaika

Hetemäki liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 3. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.

## Suomen sisällissota
Hetemäki saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan aluksi komppanianvääpeliksi ja myöhemmin joukkueenjohtajaksi 1. Jääkärirykmentin 1. jääkäripataljoonan 2. komppaniaan. Hän otti osaa sisällissodan taisteluihin Lempäälässä ja Säiniöllä sekä Viipurissa. 

## Sisällissodan jälkeinen aika
Hetemäki siirrettiin sisällissodan jälkeen suoritetussa armeijan uudelleen järjestelyssä Suomen valkoiseen kaartiin, missä hän toimi komppanianpäällikkönä useassa komppaniassa, kunnes hänet siirrettiin 27. kesäkuuta 1928 rykmentin talouspäälliköksi ja edelleen 19. kesäkuuta 1936 Armeijan vaatetusvarikon päälliköksi. Omien toimiensa ohella hän toimi myös 1. Divisioonan apulaisintendenttinä 22. elokuuta 1927 – 8. maaliskuuta 1928 välisen ajan ja 1. Sotilasmaakunnan esikuntapäällikkönä 1. maaliskuuta 1932 – 15. kesäkuuta 1933.

## Talvi- ja jatkosota
Hetemäki osallistui talvisotaan ensin suojeluskuntajärjestön sotilastarkastaja, myöhemmin 23. Divisioonan intendenttinä. Välirauhan aikana hän toimi aluksi samassa tehtävässä, kunnes hänet siirrettiin uudelleen suojeluskuntajärjestön sotilastarkastajaksi ja edelleen Vaatetusvarikon päälliköksi ja viimein päälliköksi Keskusvarikko 1:een. Jatkosodan puhjettua hän toimi edelleen Keskusvarikon päällikkönä ja toimi tehtävässä sodan loppuun saakka, jolloin erosi vakinaisesta palveluksesta. Hänet haudattiin Hämeenlinnaan.

## Luottamustoimet
Hetemäki toimi 1. Divisioonan kunniatuomioistuimen jäsenenä vuosina 1927, 1929, 1931 ja 1932, ja Suomen valkoisen kaartin kunnianeuvoston jäsenenä vuosina 1924 ja 1928.

## Lähteet
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Jakob valehtelija

**Jakob valehtelija** () on vuonna 1974 valmistunut itäsaksalainen elokuva, jonka on ohjannut Frank Beyer. Se perustuu kirjailija Jurek Beckerin kirjaan *[[Valehtelija-Jaakko]]*. Elokuvan pääosassa näyttelee Vlastimil Brodský. Samasta kirjasta on tehty vuonna 1999 myös Hollywood-elokuva *[[Jakob – Valehtelija]]*.

Elokuva oli ehdolla parhaan vieraskielisen elokuvan Oscar-palkinnon saajaksi.

## Lähteet

## Aiheesta muualla
*
Amazasp I

**Amazasp I** () oli Iberian (eli Georgian itäosan Kartlin) kuningas, joka hallitsi varhaiskeskiaikaisten georgialaisten kronikoiden mukaan toisella vuosisadalla. Professori Cyril Toumanoff on ehdottanut vuosia 106–116 hänen valtakautensa ajankohdaksi. Toumanoff pitää häntä Mithridates I:n poikana ja seuraajana. Mithridateen tiedetään epigrafisen materiaalin perusteella olleen Rooman liittolainen. 

Georgialaiset kronikat kertovat Amazaspin hallineen kymmenen vuoden ajan yhdessä Derokin (Deruk) kanssa ja niiden mukaan hänen hallituskaupunkinsa oli Armazi, kun taas Derok hallitsi Mtskhetassa. Monet nykytutkijat pitävät Iberian diarkiaa kuitenkin puhtaana legendana ja Amazaspia itsenäisesti hallinneena kuninkaana.

## Lähteet
Edwin Lydén

**Edwin Leonhard Lydén** (19. huhtikuuta 1879 Laitila – 3. maaliskuuta 1956 Turku) oli suomalainen taiteilija, piirustuksenopettaja ja taidearvostelija.

## Elämäkerta
Lydénin vanhemmat olivat pastori Emil Leonhard Lydén ja Anna Elisabet Lindlöf. Lydénin puoliso oli pianisti ja laulunopettaja Elin Dagmar Anerio. Lydén opiskeli Turun piirustuskoulussa 1894–1899 ja Münchenissä Königliche Bayerische Akademie der bildenden Künstessa professori Karl Rauppin, Otto Seitzin, Franz von Defreggerin ja Ludvig Hetrichin johdolla yhdeksän oppikautta 1899–1906.

Edwin Lydén toimi monipuolisesti taiteen saralla: hän oli maalari, piirtäjä, kuvittaja ja kokeili myös grafiikkaa. Hänen teoksissaan on sekä abstrakteja että esittäviä töitä. Lydén työskenteli kuvaamataidon opettajana turkulaisissa oppikouluissa 1921–1949, taidearvostelijana 1930–1943 ja pilapiirtäjänä. Hän kuului 1930-luvulla perustettuun turkulaiseen Pro Arte -taiteilijaryhmään, jossa hän toimi ryhmän teoreettisena neuvonantajana.

Lydén seurasi aikansa uusimpia taideilmiöitä, ja hän vaikutti vahvasti Turun modernistisen koulukunnan syntymiseen. Hänet liitetään niin sanottuun ensimmäiseen turkulaiseen modernistipolveen. Hän teki uusimpressionistisia kokeiluja, muun muassa Mellilän kirkon alttaritaulun (1912).

Lydénin teoksia on ollut näyttelyissä vuoden 1901 alkaen. Lydénille myönnettiin Pro Finlandia -mitali 1954.

Naantalin Luikkioon Lydén suunnitteli ja rakennutti itselleen Lydénin huvilana tunnetun pyöröhirsisen kesähuvilan vuonna 1914. Lydén perheineen vietti kesät huvilalla ja hän myös maalasi siellä.

## Teoksia
* *Mellilän kirkon alttaritaulu* 1912
* *Aukeavat haudat* 1923
* *Auringon säde* 1924
* Triptyykki *Tuonela–Golgata–Sunnuntai* 1927

## Lähteet
* 
* 
* 
* 
* Edwin Lydén: ''Sunnuntai'' (triptyykin oikea siipikuva), 1927.  Turun taidemuseo: kuukauden teos.

### Viitteet

## Aiheesta muualla
* 
*
Kaunis minä

__NOTOC__

**Kaunis minä** on suomalaisen rockyhtye Happoradion neljäs studioalbumi, joka julkaistiin 20. elokuuta 2008. Levy myi platinaa vuonna 2009 ensimmäisenä Happoradion levynä.

Albumin vastaavana tuottajana toimi Janne Halmkrona joka vierailee myös soolokitaristina kappaleella ”Kostaja”. Lisäksi albumilla vierailee Katri Ylander raidalla ”Nukahdistus” ja Klaus Suominen. 

Bonusbiisinä kuullaan coverversio Leevi and the Leavings -yhtyeen kappaleesta ”Unelmia ja toimistohommia”.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Aki Tykki – laulu, kitara, kosketinsoittimet, piano
* AH Haapasalo – kitara, taustalaulu
* Jatu Motti – basso
* Markku DeFrost – rummut

## Arviot
* Desibeli.net: 
* Dome.fi: 
* Helsingin Sanomat: 
* Soundi: 

## Lähteet
La Seu d’Urgell

**La Seu d’Urgell** () on kaupunki Lleidan maakunnassa Katalonian itsehallintoalueella Espanjassa. La Seu d’Urgell on Alt Urgellin pääkaupunki. 

Kaupungin pinta-ala on 15,45 neliökilometriä ja asukasluku 12 015 (2017).

La Seu d’Urgellin naapurikuntia ovat Montferrer i Castellbò lännessä, Les Valls de Valira pohjoisessa, Estamariu idässä, Alàs i Cerc etelässä ja Ribera d'Urgellet lounaassa. Kaupunki sijaitsee Segren laaksossa, jossa virtaavat joet Valira ja Segre.

Kaupunki on Urgellin piispan kotipaikka. Piispa on toinen Andorran kahdesta ruhtinaskumppanista yhdessä Ranskan presidentin kanssa. Nykyinen piispa on Josep-Lluís Serrano Pentinat.

La Seu d’Urgellin ystävyyskaupunki on Villemur-sur-Tarn Haute-Garonnen departementissa Ranskassa.

Vuoden 1992 kesäolympialaisten koskimelonta pidettiin Parc Olímpic del Segre -nimisessä puistossa.

## Asutuskeskukset

La Seu d’Urgellin asutuskeskukset ja niiden väkiluvut vuonna 2007:

Lähde: 

## Kuuluisia asukkaita

* Teresa Colom Pich (s. 1973), andorralainen lyyrikko
* Albert Villaró (s. 1964), andorralainen kirjailija

## Kuvia


Seu urgell.jpg|La Seu d’Urgellin katedraali
La Seu d'Urgell 4574.JPG|La Seu d’Urgellin kaupungintalo
Palau Episcopal (la Seu d'Urgell) - 5.jpg|Piispanpalatsi
Parc Olímpic del Segre - Parque olímpico do Segre. La Seu d'Urgell-2.jpg|Segren olympiapuisto 
LA SEU D'URGELL CIUDAD ANTIGUA CALLEJEANDO - panoramio (4).jpg


## Lähteet

## Aiheesta muualla

* Kaupungin kotisivut  
* Kaupunki Municatin sivuilla 
* Kaupunki Idescatin sivuilla
Richard Thompson (pikajuoksija)

**Richard Thompson** (s. 7. kesäkuuta 1985) on trinidadtobagolainen pikajuoksija.

Thompson selviytyi Osakan MM-kilpailuissa 2007 puolivälieriin 100&nbsp;metrin juoksussa. Seuraavana vuonna hän voitti NCAA:n mestaruuden hallikaudella 60&nbsp;metrillä ja ulkoratakaudella 100&nbsp;metrillä. Pekingin olympialaisissa 2008 hän saavutti 100&nbsp;metrillä hopeaa ennätyksellään 9,89. Usain Bolt voitti kilpailun maailmanennätysajalla 9,69. Pekingin olympialaisten 4×100 metrin viestijuoksun loppukilpailussa Thompson juoksi ankkuriosuuden. Joukkue sijoittui alun perin toiseksi, mutta nousi jälkikäteen olympiavoittajaksi kun Jamaikan joukkue hylättiin Nesta Carterin dopingkäryn takia. 

Berliinin MM-kilpailuissa 2009 Thompson juoksi 100 metrillä viidenneksi ajalla 9,93 s. Pikaviestissä hän juoksi ankkuriosuuden maansa joukkueessa, joka sijoittui hopealle uudella maansa ennätysajalla 37,62 s. Daegun MM-kisoissa 2011 hän karsiutui 100 metrin välierissä. Lontoon olympialaisissa 2012 hän sijoittui 100 metrillä kuudenneksi ajalla 9,98 ja juoksi ankkuriosuuden hopeaa saaneessa Trinidad ja Tobagon pikaviestijoukkueessa. Alun perin joukkue sijoittui kolmanneksi, mutta nousi myöhemmin hopealle Tyson Gayn dopingkärystä johtuneen Yhdysvaltain joukkueen hylkäyksen jälkeen. Moskovan MM-kilpailuissa Thompson karsiutui 100 metrin välierissä. Glasgow'n Kansainyhteisön kisoissa 2014 hän sai pikaviestissä pronssia.

Thompson on voittanut Trinidad ja Tobagon mestaruuden 100 metrillä 2009, 2010, 2011, 2014 ja 2016 sekä 200 metrillä 2010.

## Henkilökohtaiset ennätykset
;Ulkoradat
*100 metriä – 9,82 (2014)
*200 metriä – 20,18 (2008)
;Sisäradat
*60 metriä – 6,51 (2008)
*200 metriä – 21,30 (2007)

## Lähteet
*

### Viitteet
Guam kesäolympialaisissa 2008

**[[Guam]]** osallistui Pekingin kesäolympialaisiin 2008 kuuden urheilijan voimin viidessä eri urheilumuodossa. Avajaisissa lipunkantajana toimi judoka Ricardo Blas Jr.. Parhaimmasta suorituksesta vastasi melonnassa Sean Pangelinan, joka eteni kanadalaisessa yksikössä 500 metrin matkalla toiselle kierrokselle. Yleisurheilussa Derek Mandell teki 800 metrin uuden henkilökohtaisen ennätyksensä. Mandell jäi silti yli viisi sekuntia alkueränsä seitsemännestä juoksijasta ollen samalla alkuerien hitain.

## Tulokset

### Melonta

#### Ratamelonta
**Miehet**

### Judo

### Paini

;Naispaini

### Uinti

#### Miesten 100m vapaauinti, alkuerät

*Tästä alkuerästä kukaan ei selvinnyt jatkoon.*

### Yleisurheilu

#### Naiset 100m, alkuerät

*Alicto karsiutui*

#### Miesten 800m, alkuerät

*Mandell karsiutui*

## Katso myös
*Guam olympialaisissa
Heiti Talvik

**Heiti Talvik** (9. marraskuuta 1904 Tartto, Viro – 18. kesäkuuta 1947 Tjumenin alue, Neuvostoliitto) oli virolainen ekspressionistinen runoilija. Hän kuului kirjailijaryhmä Arbujadiin.

## Elämä
Heiti Talvikin isä oli lääkäri ja äiti pianisti. Vuonna 1924 Talvik lopetti yllättäen koulun ja siirtyi työskentelemään Kohtla-Järven öljyliuskekaivoksille. Samanaikaisesti hän kirjoitti runoja, joita hän lähetti kulttuurilehti *[[Looming]]in* päätoimittajalle Friedebert Tuglasille. Talvik valmistui vuonna 1926 Pärnun iltalukiosta ja opiskeli 1926–1934 Tarton yliopistossa filosofista kerrontaa.

Talvik omistautui vuodesta 1928 lähtien enemmän lyriikalle. Hän julkaisi 1934 ensimmäisen runokokoelmansa *Palavik* (), jonka ansiosta hänestä tuli tunnetuin virolainen runoilija ja kirjailijaryhmä Arbujadin jäsen. Kerhon jäseniin kuului myös runoilija Betti Alver, ja Talvik ja Alver avioituivat vuonna 1937.

Neuvostoliiton miehitettyä Viron Talvik joutui Siperiaan, jossa jäljet katosivat. Hänen uskotaan kuolleen kesäkuussa 1947 karkotuksen yhteydessä. Haudan sijaintia ei tiedetä.

## Julkaisut
**Palavik*, 1934
**Kohtupäev*, 1937

### Postuumisti
* *Legendaarne*, 2004, kokoomateos Talvikin runoista ja muista teksteistä

### Suomennettuja runoja
Talvikin runoja on suomennettu antologioissa:
* *Kutsut minua nimeltä: uskonnollista runoutta 1900-luvun Euroopassa*, toim. ja suom. Anna-Maija Raittila, 1981
** Orjien kuoro
* *Eestin runotar: virolaisen lyriikan antologia*, toim. Elsa Haavio, 1940
** Dies irae (Dies irae), suom. Matti Kuusi, runo saman nimisestä sarjasta
** Runoilija, suom. Matti Kuusi
** Suossa, suom. Matti Kuusi, runo saman nimisestä sarjasta
** Vapautuminen, suom. Lauri Viljanen
** Yö, suom. Matti Kuusi

## Lähteet
Betonipäällyste

**Betonipäällyste** on esimerkiksi viherrakentamisessa käytetty rakennusmateriaali, joita voidaan asentaa vaikkapa pihalle tai toreille. Betonilaatat ovat neliskulmaisia, betonikiviä voi olla eri muotoisia. Tuotteita valmistetaan eri vahvuisina, tuotteen vahvuus (eli "paksuus") määrittää miten raskasta liikennettä päällyste kestää. Betonikivien paksuus on vähintään 60 mm ja ne ovat pinta-alaansa nähden paksumpia kuin laatat. Betonilaatat ovat ohuempia (paksuus yleensä 35–100 mm) ja niiden pinta-ala on yli 400 cm2. Laattoja voidaan käyttää lähinnä vain vähäliikenteisillä alueilla.

Tuotteita valmistetaan myös eri väreillä (väribetoni) ja pintakäsittelyillä. Värit haalistuvat yleensä jonkin verran käytössä. Pinnassa voi olla erilaisia kuvioita tai sitten se voidaan käsitellä hiekkapuhaltamalla, ristipäähakkaamalla tai pesubetonipinnaksi. On olemassa myös reikä- eli ruohokiviä, joissa on joko reikä tai niiden ladontamallissa jää tilaa kasvaa ruohoa. 

Kaikki ladontakuviot eivät välttämättä onnistu kaikenlaisilla kivillä eivätkä erimalliset kivet välttämättä sovi yhteen. Rakennekerrosten tekeminen huolellisesti parantaa kiveyksen kestävyyttä ja kerrokset mitoitetaan mm. maaperän kantavuuden ja liikenteen perusteella. Saumoihin voidaan laittaa hiekkaa tai istuttaa ruohoa.

Betonipäällysteitä käytetään myös talonrakennuksessa esimerkiksi vesikatoilla ja sisäpihoilla.

Betoni on myös maanteiden kestopäällyste asfaltin ohella. Nebraskan yliopiston professori Chris Tuan on kehittänyt sähköä johtavan betonin, joka sulattaa itsensä sähkövirran avulla jäästä.

## Lähteet
* 

### Viitteet
Walter Dix

**Walter Dix** (s. 31. tammikuuta 1986 Coral Springs, Florida) on yhdysvaltalainen pikajuoksija.

Dix voitti NCAA:n mestaruuden 100&nbsp;metrillä 2005 ja 2007 sekä 200&nbsp;metrillä 2006, 2007 ja 2008. NCAA:n hallimestaruuden hän voitti 200&nbsp;metrillä 2006 ja 2007. Hän voitti Yhdysvaltojen-mestaruuden 200 metrillä 2008. Pekingin olympialaisissa hän saavutti pronssia 100&nbsp;metrillä tuolloisella ennätyksellään 9,91. Dix nousi pronssikorokkeelle myös 200 metrin juoksussa. Hän sijoittui alun perin juoksun viidenneksi, mutta Wallace Spearmonin ja Churandy Martinan hylkäysten jälkeen nousi pronssille. Spearmon hylättiin heti kilpailun jälkeen ratarikon takia ja Martina Yhdysvaltain jättämän protestin jälkeen samasta syystä.

Dix voitti Yhdysvaltojen-mestaruuden 100 metrillä 2010 ja 2011 sekä 200 metrillä 2011. Hän sai Daegun MM-kilpailuissa 2011 hopeaa 100 metrillä ajalla 10,08 ja 200 metrillä ajalla 19,70.

## Henkilökohtaiset ennätykset
*Ulkoradat
**100 metriä – 9,88 (2010)
**200 metriä – 19,53 (2011)
*Sisäradat 
** 55 metriä – 6,19 (2007)
** 60 metriä – 6,58 (2010)
** 200 metriä – 20,27 (2006)

## Lähteet
*
### Viitteet
Joan Llaneras

**Joan Llaneras Roselló** (s. 17. toukokuuta 1969 Porreres, Baleaarit, Espanja) on espanjalainen ratapyöräilijä, joka kilpailee piste- ja pariajossa.

Llaneras on voittanut neljästi pisteajon (1996, 1998, 2000, 2007) ja kolmesti pariajon (1997, 1999, 2006) MM-kullan. Lisäksi hänellä on pisteajosta yksi hopea ja kaksi pronssia sekä pariajosta kaksi hopeaa. Kesäolympialaisissa hän on voittanut pisteajon olympiakullan kahdesti (2000, 2008) ja -hopean kerran (2004).

## Lähteet
Vuohensalo

**Vuohensalo** eli **Motornoje** () on kylä Norsjoen eli Larionovon maalaiskunnassa Käkisalmen piirissä Leningradin alueella Venäjällä. Kylä sijaitsee Laatokan rannalla noin 11 kilometriä Käkisalmen kaupungista kaakkoon. Vuohensalo kuuluu Suomen Neuvostoliitolle luovuttamaan Karjalaan ja se oli Suomelle kuuluessaan osa Käkisalmen maalaiskuntaa. Nykyisen venäläisen nimensä paikkakunta sai 1948.

## Vuohensalon kylä Suomessa
Vuohensalon naapurikyliä olivat Käkisalmen maalaiskunnan alueella Yläpuusti lännessä ja Pörtsykkä pohjoisessa. Idässä kylä rajoittui Laatokkaan ja etelässä naapurikyliä olivat Pyhäjärven kunnan puolella Pyhäkylä, Rantakylä ja Kuoppalammin valtionpuisto. Vuohensaloon kuului lisäksi kaksi pientä erillisaluetta lähempänä Käkisalmen kaupunkia. Toinen sijaitsi Laatokan rannalla Tenkalahden, Norsjoen ja Pörtsykän kylien välissä ja osittain tällä alueella sijaitsi Haminanniityn esikaupunkialue. Toinen erillisalue puolestaan sijaitsi Ostamojärven pohjoisrannalla Norsjoen ja Joensuun kylien välissä.

Vuonna 1920 Vuohensalossa oli 244 asukasta. Vuonna 1939 asukkaita oli puolestaan 277. 

Ennen talvisotaa Vuohensalo oli pääasiassa maatalousvaltainen kylä. Myös kalastusta harjoitettiin. Vuohensalon kansakoulu aloitti toimintansa vuonna 1913.

Talvisodan alussa kylästä evakuoitiin alaikäiset lapset äiteineen. Muu väestö evakuoitiin keväällä 1940 rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944.

## Lähteet
*

### Viitteet

## Aiheesta muualla
Émile Gagnan

**Émile Gagnan** (1900–1979) oli ranskalainen insinööri ja keksijä.

Gagnan valmistui teknillisestä korkeakoulusta 1920-luvulla ja pääsi töihin Air Liquideen. Hän erikoistui kaasujen hallintaan korkeassa paineessa. Jacques-Yves Cousteau otti Gagnaniin yhteyttä vuonna 1942, kun hän halusi kehittää automaattisen ilmansyöttömenetelmän helpottaakseen laitesukellusta. Seuraavana vuonna Cousteau ja Gagnan kokeilivat säätimensä ensimmäistä versiota. Tämä ei vielä toiminut, mutta muutamien korjauksien jälkeen he onnistuivat kehittämään toimivan automaattisen säätimen, joka tulisi mullistamaan sukellusharrastuksen, Aqualungin.

Gagnan muutti perheineen Montréaliin ja siirtyi työskentelemään Canadian Liquid Air -yhtiöön. Hän perusti laboratorion, jossa suunnitteli monia tekniikoita, jotka helpottivat laitesukellusta ja muutenkin vedenalaista työskentelyä.

## Lähteet
Fiat 500 (2007)

**Fiat 500** eli ”uusi 500” on Fiatin vuoden 2007 heinäkuussa (tasan 500 päivää julkaisun jälkeen) myyntiin tullut automalli, joka perustuu vuonna 2004 Geneven autonäyttelyssä esiteltyyn Fiat Trepiuno -konseptimalliin. Auton virallinen esittely tapahtui 4. heinäkuuta 2007 eli tasan 50 vuotta alkuperäisen 500-mallin esittelyn jälkeen. Se voitti heti seuraavana vuonna Vuoden auto Euroopassa -palkinnon. Vuoden 2007 Euro NCAP -kolaritestistä 500 sai tulokseksi täydet viisi tähteä.

## Yleistä

Fiat 500:aa valmistettiin vuosina 2003–2012 Tychyssä Puolassa, kuten Fiatin toistakin kaupunkiautoa Fiat Pandaa. Auto suunniteltiin yhteistyönä Fordin kanssa, ja sama perusrakenne on käytössä toisen sukupolven Ka:ssa. Muotoilultaan uusi 500 muistuttaa hyvin paljon vanhaa Fiat 500:aa, joka oli myyntimenestys vuosina 1957–1975. Muodot on suunnitellut Fiat Style Centre.

Kyseessä on kolmiovinen, nelipaikkainen hatchback, joka on sentin verran Pandaa lyhyempi. Uuden 500-mallin sisustuksen on suunnitellut myös Minin sisustuksesta vastannut Frank Stephenson. Autoon oli saatavana paljon ulkonäköön liittyviä varusteita, ja eri väriteemoja ja varusteita yhdistelemällä autosta saatiin yli puoli miljoonaa versiota.

Uudesta Fiat 500:sta esiteltiin myös Abarth-versio. Abarthissa on edeltäjänsä tapaan levennetyt lokasuojat, jotta alle mahtuvat leveämmät renkaat jäykistetyllä jousituksella. Autossa on 1,4-litrainen 150-hevosvoimainen moottori, jolla auto kiihtyy 0–100&nbsp;km/h runsaassa kahdeksassa sekunnissa. Esittely tapahtui perusversion yhteydessä keväällä 2007. 

## Moottorit

Alkuun mallissa oli kolme moottorivaihtoehtoa.

### Moottorit

## Suorituskyky

Myöhemmin esiteltiin 0,9-litrainen turboahdetulla moottorilla varustettu malli, joka on ensimmäinen laajasti valmistettu kaksisylinterinen auto sitten legendaarisen Citroën 2CV:n. Moottorin sanotaan olevan normaalia 1,2-litraista taloudellisempi, mutta tuottavan kuitenkin noin 100 hevosvoiman huipputehon. Abarth-mallin moottori kehittää 150 hevosvoiman maksimitehon.

***0.9 Multiair** Turbo, R2, 90–110 hv
***Abarth** – 150 hv

## Mitat

*Pituus: 3 546&nbsp;mm
*Leveys: 1 627&nbsp;mm
*Korkeus: 1 488&nbsp;mm
*Akseliväli: 2 300&nbsp;mm
*Raideleveys (e/t): 1 413 / 1 407&nbsp;mm
*Omamassa: 865–980&nbsp;kg
*Tavaratila: 185 litraa

## Lähteet

## Aiheesta muualla

* 500 Fiatin kotisivuilla
Kōmei

**Keisari Kōmei** (, 22. heinäkuuta 1831 – 30. tammikuuta 1867), henkilönimeltään **Osahito** (), oli Japanin 121. keisari. Hän hallitsi 10. maaliskuuta 1846 alkaen kuolemaansa 1867 asti. 

Kōmei oli keisari Ninkōn neljäs poika ja hän peri valtaistuimen vanhempien veljiensä kuoltua ennen Kōmein syntymää. Kōmei astui valtaan ollessaan viisitoistavuotias. Kōmein kuudesta lapsesta vain Mutsuhito selvisi hengissä varhaisimmista vuosistaan.

Matthew Perry saapui Japaniin vuonna 1853 ja pakotti maan avaamaan yhteyden muuhun maailmaan. Kōmei vastusti alusta alkaen ulkomaalaisten oleskelua Japanin maaperällä ja halusi heidät pois. Shōgunaatti kuitenkin solmi Yhdysvaltojen kanssa Kanagawan sopimuksen, jonka perusteella Shimodan ja Hakodaten satamat avattiin kaupalle. Keisari oli tyytymätön shōgunaatin toimiin, mutta hänellä ei ollut valtaa näiden muuttamiseksi.

## Kuolema
Komei sairastui tammikuussa 1867 isorokkoon. Tämä tuli yllätyksenä, kun keisari ei koskaan ollut sairas ja nautti hyvästä terveydestä. Komei kuoli 30. tammikuuta 1867 isorokkoon. On huhuttu, että Komei olisi murhattu.

## Lähteet
William Grady Addison

**William Grady Addison** (28. marraskuuta 1933 Baton Rouge, Louisiana, Yhdysvallat – 29. lokakuuta 2008) oli yhdysvaltalainen shakinpelaaja. Hän oli kansainvälinen mestari vuodesta 1967 lähtien. Addisonin merkittävin turnaussaavutus oli toinen sija (+6=3-2) shakin yhdysvaltainmestaruuskilpailuissa.

## Lähteet

## Aiheesta muualla
*
Al-Adli

**Al-Adli ar-Rumi** (; 800–870) oli aikansa parhaita shakinpelaajia. Hän oli arvostetuimmillaan vuoden 840 tienoilla, kunnes hävisi ar-Razille vuonna 848. Al-'Adli kirjoitti kirjan shakista ja toisen backgammonista. Al-Adlin on nimensä perusteella arveltu olevan itäisestä Bysantista, mahdollisesti Turkista.

Al-Adlin shakkia käsitelleen kirjan nimi oli *Kitab ash-shatranj* (Shatranjin [shakin] kirja). Vaikka kirja onkin ollut pitkään kadoksissa, eikä sitä ole tähän mennessä löydetty, jotkin hänen laatimistaan shakkitehtävistä, loppupelin tilanteista ja avaustaktiikoista ovat säilyneet nykypäivään saakka.

Al-Adlin merkitys shakille on tuntuva, ja hän keksi monia nykyisin laajalti käytössä olevia shakin käytäntöjä. Hän esimerkiksi ensimmäisenä pelaajana luokitteli shakinpelaajia: hän luokitteli pelaajat viiteen luokkaan heidän taitojensa perusteella. Al-Adli oli myös eräs ensimmäisistä, joka luokitteli erilaisia avauksia. Mies myös keksi käyttää koordinaatteja asemien ja siirtojen merkitsemiseen paperille. Hän oli mahdollisesti ensimmäinen, joka esitteli ratsun kierron: *Kitab ash-shatranj* sisälsi karttoja joissa esiteltiin ratsun kierron reitti shakkilaudalla.

Al-Adli kehitti ensimmäisen shakin version jossa käytettiin noppaa siirtojen määrittämiseen.

## Lähteet
*
*al-Adli by Bill Wall 

### Viitteet
András Adorján

**András Adorján** (alk. **András Jocha**, 31. maaliskuuta 1950 Budapest – 11. toukokuuta 2023) oli unkarilainen shakinpelaaja. Hän sai suurmestarin arvonimen vuonna 1973. Nuorena Adorján pelasi nimellä Jocha. Adorján sijoittui toiseksi Anatoli Karpovin jälkeen nuorten maailmanmestaruuskilpailuissa Tukholmassa 1969 ja voitti tai sijoittui jaetulle ensimmäiselle sijalle Varnassa 1972, Luhacovicessa 1973, Osijekissa 1978 ja Budapestissa 1982.

## Lähteet

## Aiheesta muualla
*
*
Etenemismuunnelma

**Etenemismuunnelma** on shakkitermi, jolla tarkoitetaan eri avausten muunnelmia, joissa toinen pelaaja etenee sotilaallaan.

## Etenemismuunnelmia
*Ranskalainen puolustus: 1.e4 e6 2.d4 d5 3.e5
*Caro-Kannin puolustus: 1.e4 c6 2.d4 d5 3.e5
Mikko Pätsi

**Mikko Pätsi** (s. 21. heinäkuuta 1987 Kuusamo) on suomalainen uransa lopettanut jääkiekkomaalivahti.

## Ura
Pätsi on syntyisin Kuusamosta ja pelasikin paikallisessa Kuusamon Pallo-Karhuissa B-juniori-ikään asti, kunnes muutti Tampereelle ja aloitti Ilveksen junioreissa. Miesten SM-liigassa hän esiintyi ensimmäisen kerran kaudella 2005–2006, jolloin hän toimi varamaalivahtina seitsemässä ottelussa. Kaudella 2007–2008 Pätsi pääsi ensimmäistä kertaa maaliin SM-liigaottelussa, tosin vain noin neljäksi minuutiksi, kun Ilveksen ykkösmaalivahti Tero Leinonen ajettiin kentältä hieman ennen Jokereita vastaan käydyn ottelun loppua 4. marraskuuta 2007.

Kaudelle 2008–2009 hänellä oli sopimus Mestiksen Lempäälän Kisan joukkueessa, mutta alkukauden hän toimi Tampereen Ilveksen varamaalivahtina SM-liigassa Tero Leinosen ollessa loukkaantuneena. Kun Markus Korhonen siirtyi tammikuussa 2009 Ilvekseen, Pätsi jatkoi kauden loppuun LeKissä.

Pätsiä pidettiin lupaavana maalivahtina, vaikka hän ei ollutkaan onnistunut nousemaan selkeäksi ykkösmaalivahdiksi juniorijoukkueissaan. Hänen teknistä taitoaan pidettiin hyvänä, mutta heikkouksiksi on luettiin pieni koko ja kokemattomuus aikuisten tasolla. LeKissäkin hänelle oli ennen kauden 2008&ndash;2009 alkua kaavailtu kakkosmaalivahdin roolia.

### Rullakiekko
Vuosina 2008&ndash;2010 Pätsi toimi nokialaisen Näätä Rollersin rullakiekon SM-liigajoukkueen ykkösmaalivahtina. Kaudelle 2011 tamperelaistunut joukkue otti nimekseen Koovee Rollers ja voitti Pätsin avustuksella heti Suomen mestaruuden.

## Lähteet
* 
* 
* Mikko Pätsi Jatkoaika.comissa
* Raportti Ilves–Jokerit-ottelusta 4.11.2007 Ilves.comissa
50/50 (Cheekin albumi)

**50/50** on suomalaisen rap-artisti Cheekin omakustanteena julkaistu albumi vuodelta 2002. Levyn kappaleista suuri osa on englanninkielisiä. Kappaleesta ”Huligaani” on kuvattu musiikkivideo.

## Kappaleet
# 50/50 
# Näin meillä (mukana A'damite)
# Raspy Voice (mukana Noizebringa)
# Wordsmiths (mukana A'damite)
# Onks naiset naisii enää
# Act Right (mukana TS & Yavis)
# Huligaani
# Mihin luotat
# Knowledge Increases Pain (mukana Yavis & JK)
# Ennen oli ennen
# Home Alone
# Ei natsaa

## Lähteet
Abū 'L-Fath Aḥmad

**Abu 'L-Fath Ahmad** oli shakinpelaaja ja kirjailija. 1000- ja 1100-lukujen käsikirjoitusten mukaan 'L-Fath Ahmad oli peräisin Sīstānista. 1500-luvun persialaisen käsikirjoituksen mukaan hän oli taas intialainen.

## Lähteet
Etu (shakki)

**Etu** tarkoittaa shakissa toisen pelaajan parempaa asemaa. Erilaisia etutyyppejä ovat *aikaetu*, jossa pelaajalla on kellossaan enemmän aikaa kuin vastustajalla; *materiaalietu*, jolloin hänen nappuloidensa yhteisarvo on suurempi kuin vastustajan nappuloilla; tai *asemaetu*, jolloin hänen nappulansa sijaitsevat paremmin. Eri tyypin etu voi muuttua toiseksi.

## Lähteet
Shalane Flanagan

**Shalane Flanagan** (s. 8. heinäkuuta 1981 Boulder, Colorado) on yhdysvaltalainen kestävyysjuoksija. 

Flanagan voitti ensimmäisen aikuisten arvokisamitalinsa Pekingin olympialaisissa 2008. Hän sijoittui 10 000 metrin kilpailussa alun perin kolmanneksi, mutta nousi vuonna 2017 hopealle kun Elvan Abeylegesse hylättiin dopingin takia. Flanagan on kaikkien aikojen toinen 10&nbsp;000 metrin juoksussa olympiamitalin saavuttanut amerikkalaisnainen.

Flanagan voitti pronssia Punta Umbrían maastojuoksun MM-kisoissa 2011.

## Henkilökohtaiset ennätykset

## Lähteet
*

### Viitteet
Carl Ahues

**Carl Oscar Ahues** (1883–1968) oli saksalainen shakinpelaaja ja kansainvälinen mestari. Ahues voitti shakin Saksan-mestaruuden vuonna 1929 ja pelasi maansa shakkiolympialaisjoukkueessa vuosina 1930 ja 1931. Ahues oli kolmannella sijalla kolmessa suuressa turnauksessa: Berliinissä 1926, Liègessä 1930 ja Bad Nauheimissa 1936. Sanremon turnauksessa 1930 hän sijoittui kuudenneksi. Ahues voitti vielä kahdeksankymmenen vuoden iässäkin pikashakin Hampurin-mestaruuden.

## Lähteet

## Aiheesta muualla
*
Auringonlasku

**Auringonlasku** on hetki, jolloin Auringon kiekon yläreuna koskettaa horisonttia. Aivan täsmällistä auringonlaskun aikaa on mahdotonta ennustaa, sillä valon taittuminen ilmakehässä (refraktio) vääristää auringonsäteitä ja sen suuruus vaihtelee säätilasta riippuen.

Almanakoissa auringon nousu- ja laskuajat on laskettu käyttämällä refraktiolle vakioarvoa 35 kaariminuuttia, joka vastaa keskimääräistä refraktiota normaaliolosuhteissa merenpinnan tasolla. Kun tähän lisätään Auringon näennäinen säde, 15′, saadaan tulokseksi, että Auringon keskipisteen on oltava 50′ horisontin alapuolella, jotta sen yläreuna näkyisi horisontissa.

Auringonlaskun aikaan taivaalla näkyy usein iltarusko. Auringonlaskun jälkeen on kolmenasteista hämärää: porvarillinen hämärä (aurinko korkeintaan 6 astetta horisontin alapuolella), nauttinen hämärä (6–12 astetta) ja astronominen hämärä (12–18 astetta).

Suomalaisissa almanakoissa auringon nousu- ja laskuajat ilmoitettiin ennen auringon keskipisteen, nykyään (vuodesta 1975 lähtien) yläreunan mukaan.

## Katso myös
*Auringonnousu

## Lähteet

* http://www.astro.utu.fi/zubi/atphenom/twi2.htm 

### Viitteet

## Aiheesta muualla
Harmaapääsirkku

**Harmaapääsirkku** (*Schoeniclus spodocephala*) on Kaukoidässä esiintyvä varpuslintu, joka harvoin harhautuu Eurooppaan.

## Koko ja ulkonäkö
Linnun pituus on noin 16 senttiä eli se on suunnilleen pajusirkun kokoinen. Juhlapukuisen koiraan pää on tummanharmaa. Nokan ja silmän välissä on kellanvihreitä ja mustia höyheniä. Selkäpuoli on ruskea, mustaviiruinen. Yläperä on ruskea ja pyrstö tummanruskea. Alapuolen höyhenpuku on kellanvaalea epäselvin tummin viiruin. Tukeva nokka on vaalean punertava. Naaras ja nuori lintu ovat alapuolelta voimakkaan viiruisia eikä niillä ole tummanharmaata päätä.

## Levinneisyys ja elinympäristö
Harmaapääsirkku elää ja lisääntyy Kaukoidässä: eteläisestä Siperiasta Kiinan ja Japanin pohjoisosiin. Se on muuttolintu, joka talvehtii Intian koillisosissa, eteläisessä Kiinassa ja Kaakkois-Aasiassa. Euroopassa sitä tavataan hyvin harvoin. Lajin kanta on maailmanlaajuisesti elinvoimainen.

Suomessa se on tavattu kaksi kertaa, ensimmäisen kerran 2. marraskuuta 1981 Dragsfjärdin Vänössä ja toisen kerran Paraisilla, Jurmon saaressa 10. toukokuuta 2020. Kolmannen kerran laji havaittiin Suomessa 25.4.2024, myös tällä kertaa Paraisten Jurmon saaressa.

Harmaapääsirkun elinympäristöä ovat pensaikot ja metsät kosteikkojen äärellä.

## Lisääntyminen

Harmaapääsirkun pesä sijaitsee maassa tai matalalla puussa tai pensaassa. Munia on tavallisesti 4 tai 5.

## Ravinto
Harmaapääsirkku on siemensyöjä. Poikasia ruokitaan myös hyönteisillä ja muilla pienillä selkärangattomilla.

## Lähteet
Rakonokat

**Rakonokat** (*Anastomus*) on kattohaikaroiden heimoon kuuluva haikarasuku. Sukuun kuuluu kaksi lajia: 
*Aasianrakonokka (*Anastomus oscitans*) ja 
*Afrikanrakonokka (*Anastomus lamelligerus*).

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006)
Munuais- ja maksaliitto

**Munuais- ja maksaliitto ry** (), aiemmin pelkkä **Munuaistautiliitto** (*Njursjukdomsförbundet*), on suomalainen kansanterveys- ja potilasjärjestö. Se perustettiin vuonna 1970. Liiton työ tähtää sekä sairauksien ennaltaehkäisyyn että niiden hoidon edistämiseen.

Liitolla on 19 jäsenyhdistystä ja noin 6&nbsp;000 jäsentä ympäri maata. Se perusti Munuaissäätiön, ja toimintaan kuuluu myös Suomen munuaistautirekisteri.

Munuais- ja maksaliitto on SOSTEn jäsenjärjestö. 

## Lähteet

## Aiheesta muualla
* Munuais- ja maksaliiton verkkosivut
Mark Elliott

**Mark Elliott** (24. syyskuuta 1939 – 3. huhtikuuta 2021 Los Angeles) oli yhdysvaltalainen ääninäyttelijä, joka toimi 1980-luvulta lähtien Disneyn trailereiden, mainosten ja promojen äänenä niin televisiossa kuin videolla. Lisäksi hän oli vierasisäntänä Casey Kasemin radio-ohjelmassa *American Top 40* vuosien 1977–1982 ja 1989–1993 aikana. Elliottilla oli myös oma radio-ohjelma *The Weekly Top 30* vuosien 1979–1982 aikana.

## Lähteet

## Aiheesta muualla
* 
* Voice Chasers
Arden International

**Arden International** on Christian Hornerin perustama autourheilutalli. 
Talli on kilpaillut muun muassa Formula 3000 International Championship ja Italian Formula 3000 -sarjoissa sekä GP2-, GP3- ja World Series by Renault -sarjoissa.
Talli on voittanut kolme tallien mestaruutta ja kaksi kuljettajien mestaruutta International Formula 3000 -sarjassa. 

## GP2-tulokset

 GP2-finaali 2011 oli GP2-kauden 2011 ulkopuolinen finaali.

## Formula 2 -tulokset

## GP3-tulokset

## Formula Renault 3.5-tilastot

## Lähteet

## Aiheesta muualla

* Tallin kotisivut
Walid Azaiez

**Walid Azaiez** (, s. 25. huhtikuuta 1976) on tunisialainen jalkapalloilija, pelipaikaltaan puolustaja. Azaiez edusti maataan vuoden 2000 Afrikan-mestaruuskisoissa Nigeriassa, sekä vuoden 2002 Afrikan-mestaruuskisoissa Malissa.

## Saavutukset
* Tunisian liigamestaruus: 1999, 2000, 2001, 2002, 2003, 2006
* Tunisian cup: 1999, 2006

## Aiheesta muualla
* Transfermarkt 
* National Football Teams
Semjon Alapin

**Semjon Zinovjevitš Alapin** (; 19. marraskuuta  (J: 7. marraskuuta) 1856 Pietari – 15. heinäkuuta 1923 Heidelberg) oli liettuanjuutalaista syntyperää ollut venäläinen shakinpelaaja ja avausteorioitsija. Alapin opiskeli Saksan Heidelbergissa, harjoitti liiketoimintaa Berliinissä ja Pariisissa ja asettui sitten Berliiniin ja omistautui shakille. Alapinin merkittävimmät turnaussaavutukset olivat viides sija Monte Carlossa 1901, voitto Münchenissä 1911 ja voitto Pietarissa 1906. Alapin tunnetaan myös kirjailijana.

Hänen mukaansa on nimetty useita avausmuunnelmia.

## Katso myös
*Alapinin avaus
*Alapinin muunnelma
*Sisilialainen puolustus, Alapin-muunnelma

## Lähteet

## Aiheesta muualla
*
Timo Räisänen

**Timo Räisänen** (s. 25. heinäkuuta 1979 Göteborg) on ruotsalainen muusikko. Hän kuului aiemmin Håkan Hellströmin bändiin ja on lisäksi soittanut monissa pienissä bändeissä. Räisänen on ruotsinsuomalainen, mutta hänen äitinsä on syntynyt Intiassa anglointialaisen äidin ja ruotsalaisen isän lapsena. Räisäsen isä taas on Brasiliassa kasvanut suomalainen. Kun Räisäsen vanhemmat tapasivat, he muuttivat Ruotsiin. Timo ei kuitenkaan oppinut kotonaan lainkaan ruotsia eikä suomea, vaan hänen äidinkielensä on englanti.

## Diskografia
### Albumit
* 2005 - *Lovers Are Lonely*
* 2006 - *I'm Indian*
* 2007 - *Love Will Turn You Around*

### Singlet
* 2004 - *Lovers Are Lonely*
* 2005 - *Don't Let the Devil Ruin it All*
* 2005 - *Pussycat*
* 2006 - *Fear No Darkness, Promised Child*
* 2006 - *Let's Kill Ourselves a Son*
* 2007 - *Sweet Marie*
* 2007 - *My Valentine*
* 2008 - *Sixteen*
* 2008 - *Spill Your Beans* (ainoastaan ladattavissa)

## Aiheesta muualla

* Virallinen sivusto
Argo (täsmennyssivu)

**Argo** voi viitata seuraaviin asioihin:
* Argo, argonauttien laiva kreikkalaisessa mytologiassa
* Argo-laiva, vanhan käsityksen mukainen tähdistö, nykyisin jaettu kolmeksi tähdistöksi
* Argo, suomalainen moottorivenemerkki
* Argo, italialainen maatalouskoneita valmistava yritys
* Argo Online, MGamen luoma verkkopeli
* ''Argo'', Ben Affleckin ohjaama elokuva vuodelta 2012.
* Argo, NASAn ehdotettu avaruusluotain
* Fiat Argo, automalli
* Argo, kreikkalainen yhtye
* Argo-nimisiä henkilöitä:
** Argo Arbeiter (s. 1973), virolainen jalkapalloilija
** Victor Argo, alk. *Victor Jimenez* (1934–2004), yhdysvaltalainen näyttelijä ja laulaja
;Britannian kuninkaallinen laivasto
* ''HMS Argo'' (1758), Coventry-luokan 28-tykkinen kuudennen luokan alus (fregatti)
* ''HMS Argo'' (1780), kuunari
* ''HMS Argo'' (1781), Roebuck-luokan 44-tykkinen viidennen luokan alus
* ''HMS Argo'' (1833), Active-luokan 38-tykkinen viidennen luokan alus
* ''HMS Argo'' (1904), potkurisluuppi.
;Italian kuninkaallinen laivasto
* Argo-luokka, Italian kuninkaallisen laivaston sukellusveneluokka
* R.Smg. Argo (1936), Italian kuninkaallisen laivaston Argo-luokan sukellusvene
;Ruotsin merivoimat
*''HMS Argo'' (1909), 1. luokan torpedovene
*''HMS Argo'' (T111), Plejad-luokan torpedovene
*''HMS Argo'' (A504), Altair-luokan koululaiva.
;Muita laivoja
*''S/S Argo'', suomalainen vuonna 1942 tuhoutunut höyrylaiva
*Argo (Q151), Ranskan laivaston 1933–1946 käytössä ollut sukellusvene.
Eidskog

**Eidskog** (metsäsuomeksi Ejtskoa) on kunta Innlandetin läänissä Norjassa. Eidskogin kunta syntyi, kun se erotettiin Vingerin kunnasta vuonna 1864. Vuoden 2022 alussa Eidskogissa oli 6&nbsp;032 asukasta.

Eidskogin kuntakeskus on Skotterud.

## Lähteet

## Aiheesta muualla
Luettelo Etelä-Afrikan kaupungeista

Tämä on luettelo Etelä-Afrikan kaupungeista ja paikkakunnista.
* Adelaide
* Albertinia
* Alexandria
* Benoni
* Bhisho
* Bitterfontein
* Bloemfontein
* Boksburg
* Brakban
* Bronkhorstspruit
* Cradock
* De Aar
* Dullstroom
* Dundee
* Durban
* East London
* Eshowe
* Ficksburg
* Germiston
* Graaff Reinet
* Grahamstown
* Harding
* Hopetown
* Johannesburg
* Kapkaupunki
* Kimberley
* Kliptown
* Koffiefontein
* Kokstad
* Kranskop
* Krugersdorp
* Kuruman
* Ladysmith
* Louis Trichardt
* Mafikeng
* Mahlabatim
* Maraisburg
* Margate
* Merweville
* Messina
* Middelpost
* Mmabatho
* Morokweng
* Mossel Bay
* Nelspruit
* Newcastle
* Nongoma
* Noupoort
* Nylstroom
* Oudtshoorn
* Pietermaritzburg
* Pinetown
* Polokwane
* Port Alfred
* Port Elizabeth
* Port Nolloth
* Port Shepstone
* Porterville
* Postmasburg
* Potchefstroom
* Pretoria
* Queenstown
* Randfontein
* Richards Bay
* Richmond
* Richtersveld
* Rustenburg
* Saldanha
* Severn
* Simonstown
* Sonstraal
* Sophiatown
* Soweto
* Springfontein
* Steinkopf
* Stellenbosch
* Steytlerville
* Sutherland
* Tabankulu
* Tarkastad
* Umlalazi
* Upington
* Utrecht
* Vereeniging
* Volksrust
* Vosburg
* Vrede
* Wakkenstroom
* Welkom
* Wesselbrom
* Williston
* Winstead
* Wolmaransstad
* Worcester
* Wynberg
* Zeerust
Folldal

**Folldal** on kunta Innlandetin läänissä Norjassa. Folldalin kunta perustettiin, kun sen alue erotettiin Alvdalin kunnasta vuonna 1914. Vuoden 2023 alussa Folldalissa oli 1&nbsp;519 asukasta.

## Kuvia

Folldal Kirke.jpg|Folldalin kirkko


## Tunnettuja henkilöitä
* Olav Dalgard (1898–1980), elokuvaohjaaja, kirjailija ja kriitikko

## Lähteet

## Aiheesta muualla